CELEX: 62007FN0099
Language: mt
Date: 2007-09-28 00:00:00
Title: Kawża F-99/07: Rikors ippreżentat fit- 28 ta' Settembru 2007 — Bernard vs Europol

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/55
            
         Rikors ippreżentat fit-28 ta' Settembru 2007 — Bernard vs Europol
   (Kawża F-99/07)
   (2008/C 22/107)
   Lingwa tal-kawża: L-Olandiż
   Partijiet
   
      Rikorrent: Marjorie Bernard (Woerden, l-Olanda) (rappreżentant: P. de Casparis, avukat)
   Konvenut: Uffiċċju Ewropew tal-Pulizija (Europol)
   Talbiet tar-rikorrenti
   
               —
            
            
               tannulla d-deċiżjoni meħuda dwar l-ilment tas-26 ta' Ġunju 2007, adottata fit-28 ta' Ġunju 2007, kif ukoll l-evalwazzjonijiet tal-5 ta' Frar 2007 u tal-25 ta' Lulju 2007;
            
         
               —
            
            
               tikkundanna lil Europol:
               
                           —
                        
                        
                           jagħti lir-rikorrenti żieda perijodika fil-paga b'effett mill-1 ta' Settembru 2006, flimkien ma' l-interessi;
                        
                     
                           —
                        
                        
                           jħallas id-danni għall-ammont ta' EUR 7 500 netti;
                        
                     
         
               —
            
            
               tikkundanna lil Europol jbati l-ispejjeż tal-kawża preżenti, inklużi l-ispejjeż tal-Kunsill.
            
         Motivi u argumenti prinċipali
   Il-proċedura preżenti tikkonċerna l-evalwazzzjoni tax-xogħol tar-rikorrenti matul il-perijodu ta' bejn l-1 ta' Settembru 2005 u l-31 ta' Awwissu 2006. Ix-xogħol tar-rikorrenti ġie evalwat permezz ta' “2”, li jikkorrispondi għall-kwalifikazzjoni “ma tissodisfax kompletament l-eżiġenzi rikjesti”.
   Ir-rikorrenti ressqet ilment kontra l-evalwazzjoni kif ukoll kontra n-nuqqas ta' deċiżjoni dwar l-għoti ta' żieda perijodika fis-salarju u, f'dan il-kuntest, hija invokat il-linji gwida ta' evalwazzjoni fis-seħħ fi ħdan il-Europol. Il-parti rikorrenti tenfasizza li din l-evalwazzjoni hija manifestament żbaljata.
   B'mod partikolari, ir-rikorrenti ssostni li l-ilmenti tagħha ġew iddikjarati infondati permezz tad-deċiżjoni tas-26 ta' Ġunju 2007 u tinvoka l-ksur ta' l-obbligu ta' motivazzjoni, peress li din iċ-ċaħda ma ġietx motivata. Madanakollu, id-Direttur tal-Europol jirrileva li l-evalwazzjoni ġiet irtirata u li kellha ssir evalwazzjoni ġdida. Din l-evalwazzjoni l-ġdida saret fil-25 ta' Lulju 2007.
   Għaldaqstant, ir-rikors preżenti jirrigwarda kemm id-deċiżjoni meħuda fuq l-ilment, kif ukoll l-evalwazzjoni tal-25 ta' Lulju 2007.